
DR.30.9.2003 57 
 

2002.   Bagi negeri China, untuk makluman Ahli Yang Berhormat bagi Bukit Bintang, jumlah 
perdagangan dua hala Malaysia–China adalah menggalakkan, di mana pada tahun 1990, 
jumlah perdagangan yang bernilai RM3.2 bilion telah meningkat ke RM23.8 bilion pada 
tahun 2000.  Bagi imbangan perdagangan pula, Malaysia menikmati lebihan berjumlah 
RM154 juta pada tahun 1990 yang telah meningkat kepada RM210 juta pada tahun 2001.   

Jumlah perdagangan Malaysia China telah meningkat dari RM3.2 bilion pada 
tahun 1990 ke RM29.1 bilion pada tahun 2001.  Pada tahun 2002 pula, jumlah 
perdagangan Malaysia–China telah meningkat kepada RM43.4 bilion dan ini merupakan 6.6 
peratus dari jumlah keseluruhan perdagangan Malaysia.  Ini menunjukkan peningkatan 
sebanyak 49 peratus dibandingkan dengan jumlah perdagangan pada tahun 2001.  
Potensinya akan dapat dipertingkatkan dengan termeterainya perjanjian Kawasan 
Perdagangan Bebas (FTA) ASEAN–China.   

Ahli-ahli Yang Berhormat bagi Jeli dan Tambun telah membangkitkan isu 
Perjanjian Perdagangan Bebas (FTA).  Untuk makluman, Malaysia telah mula inisiatif bagi 
mengadakan FTA dengan empat buah negara iaitu Jepun, Amerika Syarikat, India dan 
Korea.  Setakat ini, Malaysia telah mencapai kemajuan yang menggalakkan dalam 
rundingan penubuhan FTA dengan negara-negara tersebut.  Bagi negara Jepun, sebuah 
kumpulan kajian bersama telah ditubuhkan, manakala bagi Amerika Syariat, draf dengan 
izin, Trade Investment Framework Agreement (TIFA) yang dikemukakan untuk oleh 
Malaysia sedang diteliti oleh Amerika Syarikat.  Bagi negara India, Malaysia telah 
memulakan perbincangan di peringkat pegawai.   

Tuan Yang di-Pertua, Ahli-ahli Yang Berhormat bagi Bagan dan Jeli telah 
membangkitkan isu pelaksanaan AFTA, khususnya berhubung dengan pengurangan duti 
import ke atas kenderaan.  Untuk makluman Dewan, selaras dengan komitmen Malaysia 
terhadap pelaksanaan AFTA sepenuhnya bagi sektor automotif, kerajaan akan menurunkan 
duti import ke atas semua jenis kenderaan CKD dan CBU yang diimport dari negara-negara 
ASEAN mulai 1 Januari 2005, dengan syarat kenderaan-kenderaan memenuhi syarat 
kandungan tempatan ASEAN sebanyak 40 peratus.  Kerajaan juga akan memperkenalkan 
cukai eksais bagi memberi layanan yang sama di antara kenderaan yang diimport dengan 
kenderaan keluaran tempatan.  Sebagai persediaan, kerajaan sedang dalam proses 
menentukan kadar penurunan duti import dan duti eksais pada awal tahun 2004.   

Tuan Yang di-Pertua, bagi menjawab pertanyaan daripada Ahli Yang Berhormat 
bagi Wangsa Maju mengenai strategi-strategi untuk meningkatkan daya saing industri 
makanan halal, suka saya jelaskan bahawa tindakan telah diambil oleh kerajaan bagi 
memperbaiki sistem persijilan halal dan koordinasi di antara Kerajaan Persekutuan dan 
kerajaan negeri melalui penyeragaman prosedur, logo halal, proses pendaftaran dan 
bayaran-bayaran yang berkaitan untuk menggalakkan pengeluaran produk-produk halal.  
Dalam perkara ini, hasrat kerajaan untuk menjadikan Malaysia sebagai halal hub, dengan 
izin menjadi kenyataan.   

Akhir sekali, Ahli Yang Berhormat bagi Wangsa Maju juga mencadangkan supaya 
pegangan ekuiti bumiputera di dalam industri-industri strategik negara dipertingkatkan.  
Kerajaan memang menyedari kepentingan penyertaan rakyat Malaysia khususnya 
bumiputera dalam aktiviti-aktiviti ekonomi negara.  Ini adalah bagi menjaminkan 
pembangunan ekonomi yang mapan.  Sehubungan dengan ini, usaha bagi meningkatkan 
pegangan ekuiti rakyat tempatan terutamanya di kalangan bumiputera adalah dilaksanakan 
secara berterusan.  Ini adalah selaras dengan salah satu teras Dasar Wawasan Negara 
iaitu bumiputera mencapai penyertaan yang berkesan dan memiliki sekurang-kurangnya 30 
peratus pegangan ekuiti menjelang 2010.   

Setakat ini, penglibatan bumiputera dalam sektor ekonomi banyak tertumpu 
kepada sektor pembinaan, pengangkutan dan pertanian.  Memandangkan keadaan 
perkembangan dan persaingan ekonomi yang semakin mencabar, rakyat tempatan 
terutamanya bumiputera hendaklah juga melibatkan diri dalam aktiviti-aktiviti pengilangan 
yang mempunyai nilai yang ditambah yang tinggi termasuk industri strategik dan 
berteknologi tinggi seperti ICT, bioteknologi, automotif, bahan termaju dan petrokimia.   Bagi 
menggalakkan penyertaan dalam bidang-bidang tersebut, kerajaan telah menyediakan 
pelbagai insentif dan pembiayaan seperti membantu mengenal pasti peluang pelaburan 

  



2002. Bagi negeri China, untuk makluman Ahli Yang Berhormat bagi Bukit Bintang, jumlah perdagangan dua hala Malaysia-China adalah menggalakkan, di mana pada tahun 1990, jumlah perdagangan yang bernilai RM3.2 bilion telah meningkat ke RM23.8 bilion pada tahun 2000. Bagi imbangan perdagangan pula, Malaysia menikmati lebihan berjumlah RM154 juta pada tahun 1990 yang telah meningkat kepada RM210 juta pada tahun 2001. Jumlah perdagangan Malaysia China telah meningkat dari RM3.2 bilion pada tahun 1990 ke RM29.1 bilion pada tahun 2001. Pada tahun 2002 pula, jumlah perdagangan Malaysia-China telah meningkat kepada RM43.4 bilion dan ini merupakan 6.6 peratus dari jumlah keseluruhan perdagangan Malaysia. Ini menunjukkan peningkatan sebanyak 49 peratus dibandingkan dengan jumlah perdagangan pada tahun 2001. Potensinya akan dapat dipertingkatkan dengan termeterainya perjanjian Kawasan Perdagangan Bebas (FTA) ASEAN-China. Ahli-ahli Yang Berhormat bagi Jeli dan Tambun telah membangkitkan isu Perjanjian Perdagangan Bebas (FTA). Untuk makluman, Malaysia telah mula inisiatif bagi mengadakan FTA dengan empat buah negara iaitu Jepun, Amerika Syarikat, India dan Korea. Setakat ini, Malaysia telah mencapai kemajuan yang menggalakkan dalam rundingan penubuhan FTA dengan negara-negara tersebut. Bagi negara Jepun, sebuah kumpulan kajian bersama telah ditubuhkan, manakala bagi Amerika Syariat, draf dengan izin, Trade Investment Framework Agreement (TIFA) yang dikemukakan untuk oleh Malaysia sedang diteliti oleh Amerika Syarikat. Bagi negara India, Malaysia telah memulakan perbincangan di peringkat pegawai. Tuan Yang di-Pertua, Ahli-ahli Yang Berhormat bagi Bagan dan Jeli telah membangkitkan isu pelaksanaan AFTA, khususnya berhubung dengan pengurangan duti import ke atas kenderaan. Untuk makluman Dewan, selaras dengan komitmen Malaysia terhadap pelaksanaan AFTA sepenuhnya bagi sektor automotif, kerajaan akan menurunkan duti import ke atas semua jenis kenderaan CKD dan CBU yang diimport dari negara-negara ASEAN mulai 1 Januari 2005, dengan syarat kenderaan-kenderaan memenuhi syarat kandungan tempatan ASEAN sebanyak 40 peratus. Kerajaan juga akan memperkenalkan cukai eksais bagi memberi layanan yang sama di antara kenderaan yang diimport dengan kenderaan keluaran tempatan. Sebagai persediaan, kerajaan sedang dalam proses menentukan kadar penurunan duti import dan duti eksais pada awal tahun 2004. Tuan Yang di-Pertua, bagi menjawab pertanyaan daripada Ahli Yang Berhormat bagi Wangsa Maju mengenai strategi-strategi untuk meningkatkan daya saing industri makanan halal, suka saya jelaskan bahawa tindakan telah diambil oleh kerajaan bagi memperbaiki sistem persijilan halal dan koordinasi di antara Kerajaan Persekutuan dan kerajaan negeri melalui penyeragaman prosedur, logo halal, proses pendaftaran dan bayaran-bayaran yang berkaitan untuk menggalakkan pengeluaran produk-produk halal. Dalam perkara ini, hasrat kerajaan untuk menjadikan Malaysia sebagai halal hub, dengan izin menjadi kenyataan. Akhir sekali, Ahli Yang Berhormat bagi Wangsa Maju juga mencadangkan supaya pegangan ekuiti bumiputera di dalam industri-industri strategik negara dipertingkatkan. Kerajaan memang menyedari kepentingan penyertaan rakyat Malaysia khususnya bumiputera dalam aktiviti-aktiviti ekonomi negara. Ini adalah bagi menjaminkan pembangunan ekonomi yang mapan. Sehubungan dengan ini, usaha bagi meningkatkan pegangan ekuiti rakyat tempatan terutamanya di kalangan bumiputera adalah dilaksanakan secara berterusan. Ini adalah selaras dengan salah satu teras Dasar Wawasan Negara iaitu bumiputera mencapai penyertaan yang berkesan dan memiliki sekurang-kurangnya 30 peratus pegangan ekuiti menjelang 2010. Setakat ini, penglibatan bumiputera dalam sektor ekonomi banyak tertumpu kepada sektor pembinaan, pengangkutan dan pertanian. Memandangkan keadaan perkembangan dan persaingan ekonomi yang semakin mencabar, rakyat tempatan terutamanya bumiputera hendaklah juga melibatkan diri dalam aktiviti-aktiviti pengilangan yang mempunyai nilai yang ditambah yang tinggi termasuk industri strategik dan berteknologi tinggi seperti ICT, bioteknologi, automotif, bahan termaju dan petrokimia. Bagi menggalakkan penyertaan dalam bidang-bidang tersebut, kerajaan telah menyediakan pelbagai insentif dan pembiayaan seperti membantu mengenal pasti peluang pelaburan.